**ג'פרי אטקינס**, הידוע יותר בשם הבמה שלו, **ג'ה רול** (באנגלית: **Ja Rule**; נולד ב-29 בפברואר 1976) הוא ראפר ושחקן קולנוע אמריקאי. ג'ה רול הוציא עד כה 7 אלבומים ומכר 20 מיליון עותקים בכל רחבי העולם.

חייו
----

ג'פרי אטקינס נולד בקווינס, ניו יורק. אמו וסבו השתייכו לכת "עדי יהווה" וכך חינכו גם אותו. כאשר אטקינס היה בן חמש, אחותו מתה מסיבוכים בדרכי הנשימה. בבית הספר היה מסתבך בתגרות והוא עבר בין מספר בתי ספר.

קריירה מוזיקלית
---------------

אטקינס החל את הקריירה המוזיקלית שלו בשנת 1994 בהרכב "Cash Money Click". את השם "ג'ה רול" קיבל מאחד מחבריו שהחל לכנות אותו כך בזמן שאחרים קראו לו "ג'ה".

הפריצה הגדולה שלו באה בעקבות השתתפותו בשיר הפסקול של הסרט "שעת שיא", בו שיחקו ג'קי צ'אן וכריס טאקר. ג'ה רול שר את השיר, "Can I Get A", יחד עם ג'יי זי והראפרית אמיל. השיר הצליח גם בזכות הקליפ שלו.

אלבום הבכורה שלו, "Venni Vetti Vecci" יצא בשנת 1999. מתוכו יצאו שלושה סינגלים: "Holla Holla",‏ "It's Murda" יחד עם ג'יי זי וDMX, ו-"Daddys Little Boy" עם האחים אייסלי. האלבום יצא דרך חברת תקליטים דה אינק, דרכה הוציא 5 אלבומים נוספים. זהו גם האלבום הראשון שיצא דרך חברת התקליטים החדשה שנולדה בהתחלה כלייבל של דאף ג'אם. האלבום הגיע למכירות של פלטינה תוך שנה.

מיד לאחר שיצא האלבום, אירב גאדי, המפיק של ג'ה רול והעומד בראש חברת התקליטים 'מורדר אינק', צירף אותו לג'יי זי ו-DMX בסיבוב ההופעות שלהם, תחת ההרכב "Murder Inc". המטרה הייתה לצרף את הראפר החדש לשני ראפרים גדולים ומפורסמים על מנת שיצבור קהל מעריצים גדול.

בקיץ 2000 יצא סינגל חדש יחד עם הזמרת כריסטינה מילאן: "Between You And Me". הסינגל נכלל באלבומו השני: "Rule 3:36" שיצא ב-10 באוקטובר באותה שנה. האלבום הגיע במהרה למקום הראשון במצעד הבילבורד ומכר פלטינה משולשת.

בשנת 2001 יצא אלבומו השלישי, "Pain Is Love". שלושה סינגלים יצאו מתוכו: "Livin It Up" עם קייס, "Im Real" עם ג'ניפר לופז, "Always On Time" עם אשנטי ו-"Down Ass Bitch".

בשנת 2002 יצא אלבומו הרביעי, "The Last Temptation". האלבום מכר 230,000 העתקים בשבוע הראשון שיצא ומכר פלטינה כפולה. באותו הזמן בערך התחיל הסכסוך בין ג'ה רול וחברי חברת התקליטים מורדר אינק בה הוא חתום עם הראפרים 50 סנט וג'י יוניט.
האלבום כלל את הסינגלים "Thug Lovin" עם בובי בראון, "Mesmerize" עם הזמרת אשנטי ו-"The Pledge" עם אשנטי ונאז.

בשנת 2003 הוציא את אלבומו החמישי, "Blood In My Eye". רוב שירי האלבום כללו השמצות על 50 סנט, ג'י יוניט, אמינם, באסטה ריימס וחברת אפטרמת' אנטרטיינטמנט, חברת התקליטים של ד"ר דרה, בה חתום ג'י יוניט. הלהיט הכי גדול מהאלבום הוא 'Clap Back'.

בשנת 2004 יצא האלבום "R.U.L.E" דרך חברות התקליטים דאף ג'אם ודה אינק ('מורדר אינק' שהחליפה את שמה). האלבום הצליח וג'ה רול הוציא שלושה סינגלים מתוכו: "Wonderful" עם אשנטי ואר קלי, "New York" עם ג'אדקיס ופאט ג'ו ו"Cought Up" עם לויד.

בקיץ 2009 אמור לצאת אלבומו השמיני "The Mirror Reloaded". האלבום, שהוקלט במהלך 2006–2007 והיה אמור להיקרא "The Mirror" היה אמור לצאת בנובמבר 2007, אך מועד יציאתו נדחה בעקבות כישלון שני הסינגלים שלו מתוכו, "Uh-Oh" ו-"Body", וכן בגלל בעיות חוקיות עם סימפולים באלבום. ג'ה רול החליט להקליט שירים חדשים לאלבום החדש ולקרוא לו בשם אחר. את רוב השירים מהאלבום המקורי ג'ה רול הוציא במיקסטייפ "Atkins Files Vol. 1" שהופץ חינם באינטרנט דרך הדף שלו במייספייס.

ג'ה מסוכסך עם שלל ראפרים ביניהם 50 סנט ואמינם בשל תקיפות הדדיות בשיריהם.

קריירה בקולנוע
--------------

פרק זה לוקה בחסר. אנא תרמו לוויקיפדיה והשלימו אותו. 
ב-2002 שיחק בסרט "חצי מת" (באנגלית: "Half Past Dead") יחד עם סטיבן סיגל.

חיים אישיים
-----------

ביולי 2011 בית משפט דן אותו למאסר של למעלה משנתיים בבית הכלא הפדרלי, לאחר שהורשע בהעלמת מס.

בשנת 2017 הוגשו כנגד ג'ה רול עשרות תביעות שהגישו רוכשי כרטיסים ומשקיעים בפסטיבל פייר (Fyre) הכושל. כנגד שותפו ומארגן הפסטיבל, בילי מקפרלנד, הוגש כתב אישום בגין הונאה.

נשוי לעיישה מורי ולהם 3 ילדים.

דיסקוגרפיה
----------

* 1999- Venni Vetti Vecci
* 2000- Rule 3:36
* 2001- Pain Is Love
* 2002- The Last Temptation
* 2003- Blood in My Eye
* 2004- R.U.L.E.
* 2005- Exodus (אלבום אוסף)

פילמוגרפיה
----------

| שנה | סרט | דמות |
| --- | --- | --- |
| 2000 | *Turn It Up* | דיוויד "ג'ייג'" ויליאמס |
| 2001 | מהיר ועצבני | אדווין |
| 2002 | חצי מת | ניקולס פרייזר |
| 2003 | מת לצעוק 3 | הסוכן תומפסון |
| 2004 | The Cookout | בלינג בלינג |
| 2005 | Back in the Day | רג'י קופר |
| 2005 | מחלק 13 | סמיילי |
| 2007 | *Furnace* | טרנס |
| 2011 | אל תיעלם לי | פוסטר |

קישורים חיצוניים
----------------

ויקישיתוף מדיה וקבצים בנושא **ג'ה רול** בוויקישיתוף
* אתר האינטרנט הרשמי של ג'ה רול
* ג'ה רול, ברשת החברתית פייסבוק

* ג'ה רול, ברשת החברתית אקס (טוויטר)

* ג'ה רול, ברשת החברתית אינסטגרם

* ג'ה רול, במסד הנתונים הקולנועיים IMDb (באנגלית)

* ג'ה רול, באתר AllMovie (באנגלית)

* ג'ה רול, באתר Rotten Tomatoes (באנגלית)

* ג'ה רול, במסד הנתונים הקולנועיים KinoPoisk (ברוסית)

* ג'ה רול, באתר אייטונס (באנגלית)

* ג'ה רול, באתר ספוטיפיי

* ג'ה רול, באתר AllMusic (באנגלית)

* ג'ה רול, באתר MusicBrainz (באנגלית)

* ג'ה רול, באתר דיזר

* ג'ה רול, באתר Yandex.Music (ברוסית)

* ג'ה רול, באתר Discogs (באנגלית)

* ג'ה רול, באתר Songkick (באנגלית)

* ג'ה רול, באתר Genius

* ג'ה רול, באתר SecondHandSongs

* ג'ה רול, באתר בילבורד (באנגלית)

| פרס ה-BET לזמר ההיפ-הופ הטוב ביותר |
| --- |
| 

|  |
| --- |
| ג'יי-זי (2001) • ג'ה רול (2002) • 50 סנט (2003) • ג'יי-זי (2004) • קניה וסט (2005) • T.I.‏ (2006) • T.I.‏ (2007) • קניה וסט (2008) • ליל ויין (2009) • דרייק (2010) • קניה וסט (2011) • דרייק (2012) • קנדריק לאמאר (2013) • דרייק (2014) • קנדריק לאמאר (2015) • דרייק (2016) • קנדריק לאמאר (2017) • קנדריק לאמאר (2018) • ניפסי האסל (2019) • דה-בייבי (2020) • ליל בייבי (2021) • קנדריק לאמאר (2022) • קנדריק לאמאר (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14024557f (data)
* GND: 135191580
* ISNI: 0000 0001 0912 7655
* LCCN: no00005979
* MusicBrainz: b504f625-4ef6-4a5a-81e8-870a61e8dc9c
* NKC: xx0016886
* SNAC: w63b6w24
* SUDOC: 08087942X
* VIAF: 69128666
* WorldCat: lccn-no00005979

 |